Document ID: 31994D0140

Reference:
EUR-Lex - 31994D0140 - HU
Fontos jogi nyilatkozat
|
31994D0140
Hivatalos Lap L 061 , 04/03/1994 o. 0027 - 0028 finn különkiadás fejezet 1 kötet 3 o. 0108  svéd különkiadás fejezet 1 kötet 3 o. 0108
A Bizottság határozata(1994. február 23.)a csalások megelőzésének koordinációjával foglalkozó tanácsadó bizottság létrehozásáról(94/140/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó Szerződésre,mivel a Közösség pénzügyeinek megalapozott kezelése megköveteli a Közösség költségvetése ellen elkövetett csalások hatékony megakadályozását;mivel megfelelő intézkedések megtételével a csalások elleni küzdelem elsősorban a tagállamok feladata, és szükséges a tagállamok és a Bizottság közötti szoros együttműködés;mivel a Szerződés 209a. cikke előírja, hogy a tagállamok a Közösség pénzügyi érdekeit érintő csalás esetében ugyanazokat az intézkedéseket tegyék meg, mint amelyeket a saját pénzügyi érdekeiket érintő csalás esetében tesznek; mivel e célból a tagállamoknak a Közösség pénzügyi érdekeinek megvédéséhez és a csalások megakadályozásához a Bizottság segítségével össze kell hangolniuk intézkedéseiket;mivel a Bizottságra a Közösség költségvetésének végrehajtásával és a Szerződés rendelkezései betartásával kapcsolatos általános jellegű feladatokból származóan jelentős mértékű felelősség hárul;mivel ezért kívánatos, hogy a Bizottság számára egy, a tagállamok képviselőiből álló olyan bizottság adjon tanácsokat, amelytől a csalások megakadályozásával, a tagállamok és a Bizottság közötti együttműködéssel, a csalások üldözésével, illetve a Közösség pénzügyi érdekeinek jogi eszközökkel történő megvédésével kapcsolatos kérdésekben bármiféle tanács kérhető;mivel a már meglévő bizottságok csak meghatározott ágazatokban tevékenykednek; mivel ezek a bizottságok nem helyettesíthetők; mivel mindazonáltal hasznos egy összkép biztosítása a Közösség költségvetése ellen irányuló csalások egésze tekintetében; mivel ezért egy horizontális bizottságot kell létrehozni;mivel a bizottságnak horizontálisnak kell lennie, és abban a tagállamokat a saját közigazgatási szervezetüket tükröző módon a megfelelő szinten kell képviselni, úgy kell rendelkezni, hogy a bizottságban minden tagállamnak két képviselője legyen;A KÖVETKEZŐKÉPPEN HATÁROZOTT:1. cikkA Bizottság mellett létrejön a csalások megelőzésének koordinációjával foglalkozó tanácsadó bizottság (a továbbiakban: a bizottság).2. cikk(1) A csalások elleni hatékonyabb fellépés megszervezése érdekében a Bizottság konzultálhat a bizottsággal a csalások és szabálytalanságok megakadályozásával vagy üldözésével, illetve a tagállamok közötti, vagy a tagállamok és a Bizottság közötti együttműködéssel kapcsolatos minden olyan kérdésben, amely minden más ágazati bizottság hatáskörén kívül esik.A Bizottság a Közösség pénzügyi érdekeinek jogi védelmével kapcsolatosan bármely ügyben konzultálhat a bizottsággal.(2) A bizottság bármely tagja kérheti Bizottságot, hogy a bizottság hatáskörébe eső bármely kérdésben konzultáljon a bizottsággal.3. cikk(1) A bizottság minden egyes tagállam két-két képviselőjéből áll. A képviselőket az érintett szolgálatok két tisztviselője segítheti.(2) A bizottság elnöke a Bizottság egyik képviselője.(3) A bizottság munkájának segítése céljából munkacsoportokat lehet létrehozni.4. cikk(1) A bizottság számára a titkársági szolgáltatásokat a Bizottság biztosítja.(2) Az elnök a napirendi pont tekintetében különös szakismeretekkel rendelkező személyt hívhat meg, hogy vegyen részt az eljárásban. A szakértők csak azoknak a kérdéseknek a megvitatásában vehetnek részt, amelyre a meghívásuk szólt.(3) A Bizottság érintett szervezeti egységei részt vesznek a bizottság ülésein.(4) A bizottság üléseit a Bizottság hívja össze.5. cikk(1) A bizottság mérlegeli a Bizottság által előterjesztett véleményezés iránti felkéréseket. Szavazásra nem kerül sor.(2) Amikor a Bizottság véleményt kér a bizottságtól, a vélemény közlésére határidőt írhat elő.(3) A tagállamok képviselői által kifejtett véleményeket rögzítik a jegyzőkönyvben.6. cikkA Szerződés 214. cikkének sérelme nélkül, olyan esetekben, amikor a Bizottság arról tájékoztatja a bizottságot, hogy a kért vélemény vagy feltett kérdés bizalmas jellegű információval kapcsolatos, a résztvevőktől megkövetelik, hogy a Bizottságban vagy a munkacsoportokban lefolytatott eljárásokban tudomásukra jutott információkat ne hozzák nyilvánosságra.7. cikkEz a határozat 1994. március 1-jén lép hatályba.Kelt Brüsszelben, 1994. február 23-án.a Bizottság részérőlPeter Schmidhubera Bizottság tagja--------------------------------------------------

Summary:
A csalások megelőzésének koordinációjával foglalkozó uniós bizottság
A csalások megelőzésének koordinációjával foglalkozó uniós bizottság
ÖSSZEFOGLALÓ AZ ALÁBBI DOKUMENTUMRÓL:
94/140/EK határozat a csalások megelőzésének koordinációjával foglalkozó tanácsadó bizottság létrehozásáról
MI A HATÁROZAT CÉLJA?
              
A határozat létrehozza a csalások megelőzésének koordinációjával foglalkozó tanácsadó bizottságot (a továbbiakban: bizottság), amelynek célja, hogy a csalások* megelőzése és üldözése érdekében együttműködést alakítson ki az uniós országok és az Európai Bizottság között.
FŐBB PONTOK
A bizottság elnöke a Bizottság egyik képviselője, a bizottságot továbbá az egyes uniós országok két-két képviselője alkotja, akiket az illetékes nemzeti hatóságok két képviselője segítheti.
A Bizottság az uniós országok illetékes hatóságai közötti szoros és rendszeres, csalás elleni együttműködés hatékonyabb szervezése érdekében az Európai Unió működéséről szóló szerződés 325. cikkével összhangban a következőkkel összefüggő bármely kérdéssel kapcsolatban fordulhat a bizottsághoz konzultáció céljából:
az EU pénzügyi érdekeit esetlegesen hátrányosan érintő csalások és bármely egyéb jogellenes tevékenység megakadályozása és üldözése;
az uniós országok közötti, illetve az uniós országok és a Bizottság közötti, az EU pénzügyi érdekeinek védelmére irányuló együttműködés.
A bizottság támogatja az Európai Csalás Elleni Hivatal (OLAF) tevékenységeit, amely az EU intézményein belüli korrupciót és kötelességszegést, valamint az uniós költségvetés terhére elkövetett csalást vizsgálja. A bizottság kiegészíti továbbá a többek között olyan projekteket finanszírozó Hercule III programot, amely projektek az uniós országok, a Bizottság és az OLAF közötti csalás elleni együttműködést fokozzák.
A bizottság az Európai Bizottsággal együttműködésben munkacsoportokat hozhat létre, amelyek egyedi kérdésekkel foglalkoznak. A következő négy alcsoportot hozták létre e tekintetben:
Csalás megelőzésével foglalkozó csoport: az uniós országok érintett nemzeti hatóságai és a Bizottság közötti együttműködést ösztönzi a csalásmegelőzés terén szerzett tapasztalatok és bevált gyakorlatok cseréje révén (pl.
csalással kapcsolatos kockázatértékelésre vonatkozó tapasztalat;
a felfedett csalárd gyakorlatok cseréje;
nemzeti vagy ágazati csalás elleni stratégiák, politikák vagy intézkedések kidolgozásával és végrehajtásával kapcsolatos tapasztalat stb.).
Csalárd és egyéb szabálytalanságok jelentésével és elemzésével foglalkozó csoport: a bejelentett esetekkel kapcsolatos statisztikai elemzés bevezetésére és megvitatására összpontosít, valamint mérlegeli a 325. cikk szerinti jelentés előkészítése szempontjából releváns egyéb kérdéseket.
Csalásellenes koordinációs szolgálati csoport: az OLAF és a nemzeti hatóságok közötti vizsgálati együttműködés terén szerzett tapasztalat és bevált gyakorlatok megosztásával foglalkozik, az OLAF által végzett vizsgálatokra irányadó rendelettel összhangban (883/2013/EU, Euratom rendelet).
Az OLAF csalás elleni kommunikációs szakembereinek hálózata: az érintett nemzeti hatóságokat és az OLAF-ot képviselő szóvivőket és kommunikációért felelős tisztviselőket hozza össze a csalás megelőzésére és megakadályozására irányuló médiastratégiák megosztása és kommunikáció előmozdítása céljából.
A Bizottság találkozókat szervez és biztosítja a titkársági szolgáltatásokat a bizottság részére.
HÁTTÉR
              
Az Európai Unió működéséről szóló szerződés 325. cikke arra kötelezi az uniós országokat, hogy az uniós szintű csalás ellen olyan módon folytassanak küzdelmet, mint ahogyan a saját pénzügyi érdekeiket érintő csalás ellen folytatnának. A Bizottság felel emellett az uniós költségvetés megfelelő végrehajtásáért. Ezen okok miatt döntöttek az uniós költségvetés terhére elkövetett csalások teljes területét lefedő bizottság létrehozása mellett.
* KULCSFOGALOM
              
Csalás: pénzügyi vagy bűnügyi haszonszerzés céljából történő jogellenes megtévesztés.
FŐ DOKUMENTUM
            
A Bizottság 94/140/EK határozata (1994. február 23.) a csalások megelőzésének koordinációjával foglalkozó tanácsadó bizottság létrehozásáról (HL L 61., 1994.3.4., 27–28. o.)
A 94/140/EK irányelv későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
utolsó frissítés 25.07.2016